CELEX: 52014PC0692
Language: ro
Date: 2014-11-14
Title: Propunere de DECIZIE A CONSILIULUI privind încheierea unui protocol de modificare a Acordului de transport maritim dintre Comunitatea Europeană și statele sale membre, pe de o parte, și guvernul Republicii Populare Chineze, pe de altă parte, pentru a ține seama de aderarea Republicii Croația la Uniunea Europeană

|
			
		
		
		52014PC0692
		
			Propunere de DECIZIE A CONSILIULUI privind încheierea unui protocol de modificare a Acordului de transport maritim dintre Comunitatea Europeană și statele sale membre, pe de o parte, și guvernul Republicii Populare Chineze, pe de altă parte, pentru a ține seama de aderarea Republicii Croația la Uniunea Europeană /* COM/2014/0692 final - 2014/0327 (NLE) */
			
				
		
		
			
			   	EXPUNERE DE MOTIVE
1.           CONTEXTUL PROPUNERII
În conformitate cu Actul de aderare a
Republicii Croația[1],
Croația va adera la acordurile încheiate sau semnate, înainte de aderarea
Croației, de către statele membre ale UE și de către
Uniune, cu una sau mai multe țări terțe, prin intermediul unui
protocol la acordurile respective. Prin Decizia Consiliului din 14 septembrie 2012[2], Comisia a fost
autorizată să deschidă negocieri cu țările terțe
în cauză pentru a încheia protocoalele relevante.
Acordul de transport maritim dintre
Comunitatea Europeană și statele sale membre, pe de o parte, și
guvernul Republicii Populare Chineze, pe de altă parte, a fost semnat la
Bruxelles la 6 decembrie 2002, a fost încheiat prin Decizia Consiliului din 28
ianuarie 2008 și a intrat în vigoare la 1 martie 2008[3]. 
În consecință, Comisia a negociat un
protocol pe baza directivelor de negociere adoptate de Consiliu la 14
septembrie 2012, după consultarea unui comitet special numit de Consiliu.
La xx yy zzzz, protocolul a fost semnat la Bruxelles de către Comisie
și de către reprezentanții Chinei. 
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRII
IMPACTULUI
La 20 iunie 2014, negocierile cu Republica
Populară Chineză au fost încheiate cu succes prin parafarea protocolului.
3.           ELEMENTELE JURIDICE ALE
PROPUNERII
Prin protocol, Republica Croația devine
parte la acord; de asemenea, protocolul cuprinde adaptările lingvistice
necesare care trebuie aduse acordului ca urmare a aderării Republicii
Croația. Nu este efectuată nicio modificare de fond a acordului. 
Comisia solicită Consiliului să
autorizeze încheierea protocolului.
2014/0327 (NLE)
Propunere de
DECIZIE A CONSILIULUI
privind încheierea unui protocol de
modificare a Acordului de transport maritim dintre Comunitatea Europeană
și statele sale membre, pe de o parte, și guvernul Republicii
Populare Chineze, pe de altă parte, pentru a ține seama de aderarea
Republicii Croația la Uniunea Europeană 
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 100 alineatul (2),
coroborat cu articolul 218 alineatul (6) litera (a),
având în vedere Actul de aderare a Republicii
Croația, în special articolul 6 alineatul (2),
având în vedere propunerea Comisiei Europene,
având în vedere avizul Parlamentului European[4],
întrucât:
(1)       Acordul de transport maritim
dintre Comunitatea Europeană și statele sale membre, pe de o parte,
și guvernul Republicii Populare Chineze, pe de altă parte, denumit în
continuare „acordul”, a fost semnat la Bruxelles la 6 decembrie 2002, a fost
încheiat la 28 ianuarie 2008 și a intrat în vigoare la 1 martie 2008.
(2)       La 14 septembrie 2012,
Comisia a fost autorizată de către Consiliu să negocieze un
protocol de modificare a acordului cu China pentru a ține seama de
aderarea Republicii Croația.
(3)       Protocolul a fost semnat la
Bruxelles la xx.yy.wwww. 
(4)       În conformitate cu
articolului 6 alineatul (2) din Actul de aderare a Republicii Croația,
Croația urmează să adere la acord prin intermediul unui protocol
între Consiliu și Republica Populară Chineză. 
(5)       Prin urmare, ar trebui ca
protocolul în cauză să fie încheiat,
ADOPTĂ PREZENTA DECIZIE: 
Articolul 1
Protocolul de modificare a Acordului de
transport maritim dintre Comunitatea Europeană și statele sale membre,
pe de o parte, și guvernul Republicii Populare Chineze, pe de altă
parte, pentru a ține seama de aderarea Republicii Croația la Uniunea
Europeană este aprobat în numele Uniunii și al statelor sale membre.
Articolul 2
Președintele Consiliului desemnează
persoana sau persoanele împuternicite să transmită, în numele
Uniunii Europene și al statelor membre ale acesteia, notificarea
prevăzută la articolul 3 din protocol.
Articolul 3
Prezenta decizie
intră în vigoare la data adoptării.
Adoptată la Bruxelles,
                                                                       Pentru
Consiliu
                                                                       Președintele
[1]               JO L 112, 24.4.2012, p. 21.
[2]               13351/12.
[3]               L 46/23.
[4]               JO C , , p. .
ANEXĂ
PROTOCOL DE MODIFICARE A ACORDULUI DE
TRANSPORT MARITIM DINTRE COMUNITATEA EUROPEANĂ ȘI STATELE SALE
MEMBRE, PE DE O PARTE, ȘI GUVERNUL REPUBLICII POPULARE CHINEZE, PE DE
ALTĂ PARTE
la
Propunerea de decizie a Consiliului 
privind încheierea unui protocol de
modificare a Acordului de transport maritim dintre Comunitatea Europeană
și statele sale membre, pe de o parte, și guvernul Republicii
Populare Chineze, pe de altă parte, pentru a ține seama de aderarea
Republicii Croația la Uniunea Europeană 
REGATUL BELGIEI,
REPUBLICA BULGARIA,
REPUBLICA CEHĂ,
REPUBLICA CROAȚIA,
REGATUL DANEMARCEI,
REPUBLICA FEDERALĂ
GERMANIA,
REPUBLICA ESTONIA,
REPUBLICA ELENĂ,
REGATUL SPANIEI,
REPUBLICA FRANCEZĂ,
IRLANDA,
REPUBLICA ITALIANĂ,
REPUBLICA CIPRU,
REPUBLICA LETONIA,
REPUBLICA LITUANIA,
MARELE DUCAT AL LUXEMBURGULUI,
REPUBLICA UNGARĂ,
REPUBLICA MALTA,
REGATUL ȚĂRILOR DE
JOS,
REPUBLICA AUSTRIA,
REPUBLICA POLONĂ,
REPUBLICA PORTUGHEZĂ,
ROMÂNIA,
REPUBLICA SLOVENIA,
REPUBLICA SLOVACĂ,
REPUBLICA FINLANDA,
REGATUL SUEDIEI,
REGATUL UNIT AL MARII BRITANII
ȘI IRLANDEI DE NORD
Denumite în continuare „statele membre”, reprezentate de Consiliul
Uniunii Europene, și
UNIUNEA EUROPEANĂ, denumită în continuare „Uniunea”,
reprezentată de Consiliul Uniunii Europene, pe de o parte, și
GUVERNUL REPUBLICII POPULARE CHINEZE, pe de altă parte,
AVÂND ÎN VEDERE aderarea Republicii Croația la Uniunea
Europeană la 1 iulie 2013,
CONVIN DUPĂ CUM URMEAZĂ:
ARTICOLUL 1
Republica Croația este parte la Acordul de transport maritim
dintre Comunitatea Europeană și statele sale membre, pe de o parte,
și Republica Populară Chineză, pe de altă parte, care a
fost semnat la Bruxelles la 6 decembrie 2002 și a intrat în vigoare la 1
martie 2008 (denumit în continuare „acordul”).
ARTICOLUL 2
Textul acordului în limba croată, anexat la prezentul protocol,
devine autentic în aceleași condiții ca celelalte versiuni
lingvistice redactate în conformitate cu articolul 14 din acord.
ARTICOLUL 3
Părțile contractante se notifică reciproc, pe cale
diplomatică, cu privire la îndeplinirea procedurilor legale interne pentru
intrarea în vigoare a prezentului protocol. Prezentul protocol intră în
vigoare la data primirii ultimei notificări scrise.
ARTICOLUL 4
Prezentul protocol este întocmit la xxxx, la ziua xx, luna yy, anul
20zz, în două exemplare, în limbile bulgară, cehă, croată,
daneză, engleză, estoniană, finlandeză, franceză,
germană, greacă, italiană, letonă, lituaniană,
maghiară, malteză, neerlandeză, poloneză, portugheză,
română, slovacă, slovenă, spaniolă, suedeză și
chineză, toate textele fiind în egală măsură autentice.
 PENTRU STATELE MEMBRE PENTRU UNIUNEA EUROPEANĂ || PENTRU GUVERNUL REPUBLICII POPULARE CHINEZE